CELEX: 31982R2771
Language: el
Date: 1982-10-15 00:00:00
Title: Κανονισμός (EOK) αριθ. 2771/82 τής Επιτροπής τής 15ης Οκτωβρίου 1982 περί καθορισμού τών τιμών αγοράς στήν παρέμβαση τών οπισθίων τεταρτημορίων στόν τομέα τού βοείου κρέατος, πού ισχύουν από τίς 22 Νοεμβρίου 1982, περί τροποποιήσεως τού κανονισμού (EOK) αριθ. 2226/78 καί περί καταργήσεως τού κανονισμού (EOK) αριθ. 1756/82

Avis juridique important

|

31982R2771

Κανονισμός (EOK) αριθ. 2771/82 τής Επιτροπής τής 15ης Οκτωβρίου 1982 περί καθορισμού τών τιμών αγοράς στήν παρέμβαση τών οπισθίων τεταρτημορίων στόν τομέα τού βοείου κρέατος, πού ισχύουν από τίς 22 Νοεμβρίου 1982, περί τροποποιήσεως τού κανονισμού (EOK) αριθ. 2226/78 καί περί καταργήσεως τού κανονισμού (EOK) αριθ. 1756/82  

Επίσημη Εφημερίδα αριθ. L 292 της 16/10/1982 σ. 0014 - 0018

***** ΚΑΝΟΝΙΣΜΟΣ (ΕΟΚ) αριθ. 2771/82 ΤΗΣ ΕΠΙΤΡΟΠΗΣ  της 15ης Οκτωβρίου 1982  περί καθορισμού των τιμών αγοράς στην παρέμβαση των οπισθίων τεταρτημορίων στον τομέα του βοείου κρέατος, που ισχύουν από τις 22 Νοεμβρίου 1982, περί τροποποιήσεως του κανονισμού (ΕΟΚ) αριθ. 2226/78 και περί καταργήσεως του κανονισμού (ΕΟΚ) αριθ. 1756/82  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από την πράξη προσχωρήσεως της Ελλάδας, και ιδίως το άρθρο 6 παράγραφος 5 υπό γ,  Εκτιμώντας:  ότι, σύμφωνα με τις διατάξεις του κανονισμού (ΕΟΚ) αριθ. 1302/73 του Συμβουλίου (2), όπως τροποποιήθηκε τελευταία από τον κανονισμό (ΕΟΚ) αριθ. 427/77 (3), οι ποιότητες και οι τρόποι παρουσιάσεως των προϊόντων που αποτελούν αντικείμενο αγορών πρέπει να προσδιορίζονται λαμβάνοντας υπόψη, αφενός, την ανάγκη εξασφαλίσεως αποτελεσματικής στηρίξεως της αγοράς και την ισορροπία μεταξύ της εν λόγω αγοράς και της αγοράς της ανταγωνίσιμης ζωικής παραγωγής, καί, αφετέρου, τις οικονομικές ευθύνες που βαρύνουν σχετικώς την Κοινότητα· ότι, λαμβανομένης υπόψη της παρούσας καταστάσεως της αγοράς, ενδείκνυται να περιοριστούν οι αγορές μόνο στα οπίσθια τεταρτημόρια·  ότι πρέπει, κατά συνέπεια, να καταργηθεί από τις 22 Νοεμβρίου 1982 ο κανονισμός (ΕΟΚ) αριθ. 1756/82 της Επιτροπής (4) και να καθοριστούν οι αγορές μόνο των εμπροσθίων τεταρτημορίων· ότι, λαμβανομένου υπόψη ότι έχει επιτραπεί στον ιταλικό οργανισμό παρεμβάσεως να αναλάβει εκ νέου τις αγορές σύμφωνα με το άρθρο 2 δεύτερο εδάφιο του εν λόγω κανονισμού, ο οργανισμός αυτός πρέπει να αναστείλει τις αγορές που προβλέπονται από τον εν λόγω κανονισμό σε μεταγενέστερη ημερομηνία·  ότι τα κατώτατα και ανώτατα όρια των τιμών αγοράς πρέπει να καθορίζονται κατά τρόπο που να επιτρέπεται στους οργανισμούς παρεμβάσεως να λαμβάνουν υπόψη τις διαφορές της αξίας του κρέατος ανάλογα με την ηλικία, το βάρος, τη διάπλαση και την κατάσταση παχύνσεως των ζώων·  ότι πρέπει να καθοριστούν τα ανώτατα όρια των τιμών αγοράς σε επίπεδο που να αντιστοιχεί στην τιμή παρεμβάσεως που καθορίζεται από τον κανονισμό (ΕΟΚ) αριθ. 1197/82 του Συμβουλίου (5), για την περίοδο εμπορίας 1982/83, χρησιμοποιώντας τους συντελεστές που καθορίζονται από τον κανονισμό (ΕΟΚ) αριθ. 2226/78 της Επιτροπής (6), όπως τροποποιήθηκε τελευταία από τον κανονισμό (ΕΟΚ) αριθ. 1756/82·  ότι, στην παρούσα κατάσταση της αγοράς του βοείου κρέατος, ενδείκνυται να εξαιρεθούν τα «Ochsen A» από τον κατάλογο των προϊόντων που είναι δυνατόν να αποτελέσουν αντικείμενο αγοράς από τους οργανισμούς παρεμβάσεως στην Ομοσπονδιακή Δημοκρατία της Γερμανίας· ότι είναι, συνεπώς, αναγκαίο να τροποποιηθεί ο κανονισμός (ΕΟΚ) αριθ. 2226/78 της Επιτροπής·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Από τις 22 Νοεμβρίου 1982, οι οργανισμοί παρεμβάσεως αγοράζουν τα προσφερόμενα εμπρόσθια τεταρτημόρια υπό τους όρους που προσδιορίζονται στον κανονισμό (ΕΟΚ) αριθ. 2226/78, σε τιμές που ευρίσκονται εντός των ορίων που καθορίζονται για κάθε προϊόν στο παράρτημα Ι, λαμβανομένων υπόψη της ηλικίας, του βάρους, της διαπλάσεως και της καταστάσεως παχύνσεως των ζώων από τα οποία προέρχονται.  Εντούτοις, όσον αφορά την Ιταλία, ο ενδιαφερόμενος οργανισμός παρεμβάσεως προβαίνει στις αγορές που αναφέρονται στο πρώτο εδάφιο από τις 18 Οκτωβρίου 1982.  Άρθρο 2  Το παράρτημα Ι του κανονισμού (ΕΟΚ) αριθ. 2226/78 αντικαθίσταται από το παράρτημα ΙΙ του παρόντος κανονισμού.  Άρθρο 3  Ο κανονισμός (ΕΟΚ) 1756/82 καταργείται από τις 22 Νοεμβρίου 1982.  Εντούτοις, όσον αφορά την Ιταλία ο οργανισμός παρεμβάσεως αναστέλει τις αγορές που προβλέπονται από τον εν λόγω κανονισμό από τις 18 Οκτωβρίου 1982.  Άρθρο 4  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 15 Οκτωβρίου 1982.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 148 της 28. 6. 1968, σ. 24.  (2) ΕΕ αριθ. L 132 της 19. 5. 1973, σ. 3.  (3) ΕΕ αριθ. L 61 της 5. 3. 1977, σ. 16.  (4) ΕΕ αριθ. L 193 της 3. 7. 1982, σ. 12.  (5) ΕΕ αριθ. L 140 της 20. 5. 1982, σ. 26.  (6) ΕΕ αριθ. L 261 της 26. 9. 1978, σ. 5.